সিলেট সরকারি আলিয়া মাদ্রাসা বাংলাদেশের ইসলামী শিক্ষাপ্রতিষ্ঠানের মধ্যে বিখ্যাত একটি সরকারি আলিয়া মাদ্রাসা। সিলেট শহরের প্রাণকেন্দ্র চৌহাট্টায় অবস্থিত। ১৯১৩ সালে প্রতিষ্ঠিত হওয়া প্রতিষ্ঠানটি সিলেট সরকারি মহিলা কলেজের বিপরীত পার্শ্বে অবস্থিত। এটি বাংলাদেশের তিনটি সরকারি আলিয়া মাদ্রাসার মধ্যে একটি। ততকালীন শিক্ষামন্ত্রী সৈয়দ আব্দুল মজিদ মাদ্রাসাটি সরকারি উদ্যোগে প্রতিষ্ঠা করেন।  ইতিহাস  প্রথম দিকে সিলেট সরকারি আলিয়া মাদ্রাসা সিলেট শহরের নইয়ুরপুল এলাকায় আনজুমানে ইসলামিয়া নামে একটি ছোট বেসরকারি মাদ্রাসা ছিল। তৎকালীন আসাম সরকারের শিক্ষামন্ত্রী খান বাহাদুর সৈয়দ আব্দুল মজিদ এ মাদ্রাসাটি সম্প্রসারণ ও সরকারিকরণের উদ্যেগ গ্রহণ করেন। ১৯১৩ সালে সরকার কলকাতা আলিয়া মাদ্রাসার অধীনে সিলেট শহরের প্রাণকেন্দ্র চৌহাট্টায় একটি সিনিয়র মাদ্রাসা পুনঃস্থাপন করে। ১৯৩৩ সালে এ মাদ্রাসাকে ঢাকা উচ্চ মাধ্যমিক বোর্ডের অধীনে নিউ স্কিমে উচ্চ মাদ্রাসায় পরিণত করা হয়। পরবর্তীকালে এ মাদ্রাসাটিই সিলেট আলিয়া মাদ্রাসা নামে পরিচিত পায়। আবু নসর ওহীদের প্রচেষ্টায় সিলেট আলিয়া মাদ্রাসা ১৯৩৫ সালে কামিল হাদীস মঞ্জুরি লাভ করে। সিলেট আলিয়া মাদ্রাসা বাংলাদেশের আলিয়া মাদ্রাসা ধারার প্রথম কামিল মাদ্রাসা।  ক্যাম্পাস  বর্তমান মাদ্রাসা ৯ একর জমির উপর প্রতিষ্ঠিত। প্রতিষ্ঠানটিতে তিনটি ভবন, একটি ছাত্রাবাস এবং একটি ঐতিহাসিক ময়দান রয়েছে। সিলেটের বড় বড় রাজনৈতিক সভাগুলি এ ময়দানেই অনুষ্ঠিত হয়।   শিক্ষা ব্যবস্থা  সিলেট আলিয়া মাদ্রাসায় দাখিল নবম শ্রেণি হতে ছাত্র ভর্তি করা হয়ে থাকে। এই মাদ্রাসায় প্রাথমিক শিক্ষা ইবতেদায়ী পর্যায় চালু নেই। মাদ্রাসার দাখিল পর্যায়ে বিজ্ঞান ও মানবিক উভয় শাখাই চালু রয়েছে এবং আলিম শ্রেণিতেও বিজ্ঞান ও মানবিক শাখা চালু রয়েছে। মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ বিভাগ, আল হাদিস এন্ড ইসলামিক স্টাডিজ, ফিকহ, আরবি ভাষা ও সাহিত্য বিভাগ ও দাওয়াহ বিভাগ চালু রয়েছে। এ প্রতিষ্ঠানের ফলাফল বরাবরই ভালো, সিলেট বিভাগের মধ্যে শীর্ষ স্থানীয় ফলাফল প্রায়ই দেখা যায়।   শিক্ষক ও শিক্ষার্থী  মাদ্রাসার নবম শ্রেণি হতে কামিল পর্যন্ত মোট ছাত্র সংখ্যা ৬৫০ জন। এবং শিক্ষক রয়েছেন ৩০ জন।   সুযোগ-সুবিধা  মাদ্রাসাটি সরকারি মাদ্রাসা অনন্য এমপিও ভুক্ত মাদ্রাসাগুলো থেকে সরকারি কিছু সুবিধা বেশি ভোগ করে, যেমনঃ ছাত্র ও শিক্ষকদের সরকারি বৃত্তি, সরকারি কর্মকর্তাদের জন্য অনুদান, সরকারি শিক্ষাপ্রতিষ্ঠানের বাজেট প্রভৃতি। এছাড়াও মাদ্রাসার উদ্যোগে মাদ্রাসাটি সকল আধুনিক সুযোগ-সুবিধা সম্পন্ন একটি মাদ্রাসা।   গ্রন্থাগার  মাদ্রাসায় রয়েছে একটি সমৃদ্ধ লাইব্রেরি। যেখানে প্রায় ১১,০০০ হাজার গ্রন্থ রয়েছে। এই গ্রন্থাগার সিলেট শহরের মধ্যে একটি বৃহত্তম গ্রন্থাগার। লাইব্রেরীতে কুরআন ও হাদিস বিশ্লেষণী ধর্মী বই, বিভিন্ন তাফসীর বই, মৌলিক হাদিসের বই, বিজ্ঞান সাময়িকী, দেশ ও বিদেশের জাতীয় ও আন্তর্জাতিক জার্নাল সহ আধুনিক বই এখানে পাওয়া যায়। ছাত্র ও শিক্ষকগণ এখান থেকে বই সংগ্রহ করে পড়াশোনা করতে পারে।   বিজ্ঞানাগার  মাদ্রাসার বিজ্ঞান ছাত্রদের গবেষণা ও হাতে-কলমে শেখার জন্য বিজ্ঞানাগারের প্রয়োজন আছে। মাদ্রাসার পক্ষ থেকে বিজ্ঞানের সকল বিষয়ের জন্য আলাদা আলাদা বিজ্ঞানাগার রয়েছে। সেগুলো হলঃ   পদার্থ বিজ্ঞানাগার  রসায়ন বিজ্ঞানাগার  জীববিজ্ঞান বিজ্ঞানাগার  তথ্য-প্রযুক্তি বিজ্ঞানাগার  গানিতিক বিজ্ঞানাগার   অধ্যক্ষের তালিকা  সিলেট সরকারি আলিয়া মাদ্রাসায় প্রায় ৪৫টি অধ্যক্ষের উপরে দায়িত্ব পালন করেছেন, তারা হলঃ   আবু সাঈদ আবুল লেইছ   আবু সাঈদ আবদুল্লাহ   হাবীবুর রহমান   আব্দুল আজীজ পেশওয়ারী  মোহাম্মদ হোসেন, ২০ জুলাই ১৯৫০ - ১৭ জুলাই ১৯৫৪  লুৎফুল হক চৌধুরী (চলতি দায়িত্ব), ১৭ জুলাই ১৯৫৪ - ০১ জুলাই ১৯৫৫  আব্দুল লতীফ ফারুকী, ০১ অগাস্ট ১৯৫৫ - ০১ জুলাই ১৯৬৬ লুৎফুল হক চৌধুরী, ০১ জুলাই ১৯৬৬ - ২৮ মার্চ ১৯৬৭ আহমদ চৌধুরী (চলতি দায়িত্ব), ২৮ মার্চ ১৯৬৭ - ০১ জুন ১৯৬৮ ফজলুর রহমান (চলতি দায়িত্ব), ০১ জুন ১৯৬৮ - ০৩ মার্চ ১৯৭০ আহমদ চৌধুরী (চলতি দায়িত্ব), ০৩ মার্চ ১৯৭০ - ০১ এপ্রিল ১৯৭০ কাজী আব্দুল জলীল, ০১ এপ্রিল ১৯৭০ - ০১ জুন ১৯৭০ সাইয়েদ জালাল উদ্দীন আহমদ, ০১ জুন ১৯৭০ - ২৭ অক্টোবর ১৯৭০ ড. এ.কে.এম আইউব আলী, ২৭ অক্টোবর ১৯৭০ - ১৯ জুলাই ১৯৭৩ ইয়াকুব শরীফ, ১৯ জুলাই ১৯৭৩ - ০১ অক্টোবর ১৯৭৯ কাজী শিহাব উদ্দীন ইয়াহইয়া, ০১ অক্টোবর ১৯৭৯ - ২৯ ডিসেম্বর ১৯৮১ ইয়াকুব শরীফ, ২৯ ডিসেম্বর ১৯৮১ - ০১ ফেব্রুয়ারি ১৯৮৪ সাঈদুল হাসান (চলতি দায়িত্ব), ০১ ফেব্রুয়ারি ১৯৮৪ - ২০ এপ্রিল ১৯৮৬ মোঃ আব্দুল মান্নান, ২০ এপ্রিল ১৯৮৬ - ২৪ নভেম্বর ১৯৮৭ কাজী সালাহ উদ্দীন ইব্রাহীম (চলতি দায়িত্ব), ২৪ নভেম্বর ১৯৮৭ - ১১ মে ১৯৮৯ শফিক উদ্দীন, ১১ মে ১৯৮৯ - ১০ জুন ১৯৯২ কাজী সালাহ উদ্দীন ইব্রাহীম (চলতি দায়িত্ব), ১০ জুন ১৯৯২ - ২০ অগাস্ট ১৯৯২ আবুল মোবারক, ২০ অগাস্ট ১৯৯২ - ১৭ অগাস্ট ১৯৯৩ কাজী সালাহ উদ্দীন ইব্রাহীম (চলতি দায়িত্ব), ১৭ অগাস্ট ১৯৯৩ - ১৪ জুন ১৯৯৩ হাফিজ মোহাম্মদ নুরুদ্দীন, ১৪ জুন ১৯৯৩ - ২৮ অক্টোবর ২০০০ মোহাম্মাদ ফখরুদ্দীন (শিক্ষক) (চলতি দায়িত্ব), ২৮ অক্টোবর ২০০০ - ২২ এপ্রিল ২০০১ ইসমাঈল হোসেন, ২২ এপ্রিল ২০০১ - ০৫ মে ২০০২ মোহাম্মাদ ফখরুদ্দীন (শিক্ষক) (চলতি দায়িত্ব), ০৫ মে ২০০২ - ০২ সেপ্টেম্বর ২০০২ কাজী সালাহ উদ্দীন ইব্রাহীম, ০২ সেপ্টেম্বর ২০০২ - ১৯ সেপ্টেম্বর ২০০২ মোহাম্মাদ ফখরুদ্দীন (শিক্ষক)(চলতি দায়িত্ব), ১৯ সেপ্টেম্বর ২০০২ - ১৭ জুলাই ২০০৩ মোহাম্মদ সিরাজুল ইসলাম, ১৭ জুলাই ২০০৩ - ১০ সেপ্টেম্বর ২০০৩ মোহাম্মাদ ফখরুদ্দীন (শিক্ষক)(চলতি দায়িত্ব), ১০ সেপ্টেম্বর ২০০৩ - ১০ নভেম্বর ২০০৩ এ.কে.এম. ইয়াছিন, ১০ নভেম্বর ২০০৩ - ২৩ ডিসেম্বর ২০০৩ মোহাম্মাদ ফখরুদ্দীন (শিক্ষক)(চলতি দায়িত্ব), ২৩ ডিসেম্বর ২০০৩ - ০৪ নভেম্বর ২০০৪ প্রফেসর মোহাম্মাদ ফখরুদ্দীন (শিক্ষক) (চলতি দায়িত্ব), ০৪ নভেম্বর ২০০৪ - ২৭ ফেব্রুয়ারি ২০০৬ মোহাম্মদ আব্দুল মোছাব্বির (চলতি দায়িত্ব), ২৭ ফেব্রুয়ারি ২০০৬ - ০১ জুলাই ২০০৬ প্রফেসর এ.বি.এম. সিদ্দিকুর রহমান, ০১ জুলাই ২০০৬ - ২৮ ফেব্রুয়ারি ২০০৯ মোহাম্মদ আব্দুল মোছাব্বির (চলতি দায়িত্ব), ২৮ ফেব্রুয়ারি ২০০৯ - ১৫ মার্চ ২০০৯ মোঃ তোতিউর রহমান (চলতি দায়িত্ব), ১৫ মার্চ ২০০৯ - ০৯ সেপ্টেম্বর ২০০৯ ড. মোহাম্মদ মাহমুদ ইকবাল (উপাধ্যক্ষ ও ভারপ্রাপ্ত অধ্যক্ষ), ০৯ সেপ্টেম্বর ২০০৯ - ২৭ ডিসেম্বর ২০১০ প্রফেসর নেছার আহমদ, ২৭ ডিসেম্বর ২০১০ - ২৯ ডিসেম্বর ২০১০ ড. মোহাম্মদ মাহমুদ ইকবাল (উপাধ্যক্ষ ও ভারপ্রাপ্ত অধ্যক্ষ), ২৯ ডিসেম্বর ২০১০ - ২৯ এপ্রিল ২০১৪ প্রফেসর মোঃ মনির উদ্দিন, ২৯ এপ্রিল ২০১৪ - ২৯ এপ্রিল ২০১৪ ড. মোহাম্মদ মাহমুদ ইকবাল (উপাধ্যক্ষ ও ভারপ্রাপ্ত অধ্যক্ষ), ২৯ এপ্রিল ২০১৪ - ০৬ নভেম্বর ২০১৪ প্রফেসর মোঃ মহিউদ্দিন, ০৬ নভেম্বর ২০১৪ - ০৩ জানুয়ারি ২০১৬ প্রফেসর আলী আহমদ খান, ০৩ জানুয়ারি ২০১৬ - ৩১ জানুয়ারি ২০২২ ৪৭. প্রফেসর মুহাম্মদ মাহমুদুল হাসান, ৩১ জানুয়ারি ২০২২ - বর্তমান  উল্লেখযোগ্য শিক্ষার্থী মাদ্রাসার উল্লেখযোগ্য ছাত্রদের অন্যতম হলেন: আহমদ আলী বদরপুরী -স্বাধীনতা সংগ্রামী এবং শিক্ষাবিদ আব্দুল জলিল চৌধুরী-ভারতীয় রাজনীতিবিদ,শিক্ষাবিদ  হুমায়ূন রশীদ চৌধুরী - সাবেক স্পিকার  আবু সাঈদ মুহাম্মাদ আবদুল্লাহ - ঢাকা বিশ্ববিদ্যালয়ের অধ্যাপক সৈয়দ লোকমান হোসেন, অতিরিক্ত জেলা প্রশাসক, ঢাকা   আরিফ বিল্লাহ শাহ আকবর আলী - শিক্ষাবিদhttps://www.qowmipedia.com/page/মাওলানা-আকবর-আলী-রহ-এর-আধ্/  প্রিন্সিপাল হাবিবুর রহমান – দেওবন্দি ইসলামি পণ্ডিত ও বাংলাদেশ খেলাফত মজলিসের আমীর (১৯৪৯–২০১৮) হরমুজ উল্লাহ শায়দা, উপমহাদেশের প্রখ্যাত হাদিস বিশারদ ফরিদ উদ্দিন চৌধুরী, বাংলাদেশের একজন রাজনীতিবিদ ও ব্যবসায়ী।   আরও দেখুন   সিলেট সরকারি আলিয়া মাদ্রাসার প্রাক্তন শিক্ষার্থী  সিলেট সরকারি আলিয়া মাদ্রাসার অধ্যক্ষ  পাবনা ইসলামিয়া মাদ্রাসা  তথ্যসূত্র   বহিঃসংযোগ  সিলেট সরকারি আলিয়া মাদ্রাসার অফিসিয়াল ওয়েবসাইট বাংলাপিডিয়ায় সিলেট সরকারী আলিয়া মাদ্রাসা  বিষয়শ্রেণী:সিলেট জেলার শিক্ষাপ্রতিষ্ঠান বিষয়শ্রেণী:সিলেট জেলার আলিয়া মাদ্রাসা বিষয়শ্রেণী:১৯১৩-এ প্রতিষ্ঠিত শিক্ষাপ্রতিষ্ঠান বিষয়শ্রেণী:সিলেট সরকারি আলিয়া মাদ্রাসা বিষয়শ্রেণী:১৯১৩-এ ব্রিটিশ ভারতে প্রতিষ্ঠিত বিষয়শ্রেণী:বাংলাদেশের কামিল মাদ্রাসা বিষয়শ্রেণী:বাংলাদেশের সরকারি মাদ্রাসা